Mestská časť Bratislava-Petržalka

vyhlasuje

verejnú obchodnú súťaž na uzatvorenie zmluvy na nájom garáže č. 2 na Rovniankovej  ul.č. 16  v Bratislave 

Podmienky súťaže je možné  písomne obdržať na adrese :

Miestny úrad mestskej časti Bratislava-Petržalka
Kutlíkova 17, 852 12 Bratislava
V. poschodie č. dverí 521

alebo na web. stránke mestskej časti Bratislava-Petržalka www.petrzalka.sk ako prílohu vyhlásenia

Súťažné návrhy sú uchádzači povinní doručiť zásadne v písomnej podobe alebo osobne do podateľne na adresu Miestny úradu mestskej časti Bratislava–Petržalka, v termíne  do 14. 05. 2010, do 12.00 hod. v zalepenej obálke s výrazným označením  
„Verejná obchodná súťaž - prenájom garáže č. 2 na Rovniankovej ul.č 16  v Bratislave  -  neotvárať !“ 

Bližšie informácie na adrese iveta.podhradska@petrzalka.sk prípadne na tel. č. 02/68 28 68 68.  

                                                                                  Milan Ftáčnik
                                                                                  starosta

Mestská časť Bratislava-Petržalka

P o d m i e n k y

verejnej obchodnej  súťaže na podávanie návrhov na uzatvorenie zmluvy na nájom  garáže  č.  2 na Rovniankovej ul.č. 16 v Bratislave 

Mestská časť  Bratislava–Petržalka v zastúpení starostu mestskej časti Bratislava–Petržalka
Milana Ftáčnika 
                 
                                                            v y h l a s u j e 

v zmysle § 281 a nasl. zákona č. 513/1991 Zb. Obchodný zákonník v znení neskorších predpisov, v súlade s  § 17 ods. 3 zák. č. 377/1990 Zb. o hlavnom meste Slovenskej republiky Bratislave a  podľa § 9a ods. 1 písm.  a) a  ods. 9 zákona  č. 258/2009 Z. z., ktorým sa mení zák. č. 138/1991 Zb. o majetku obcí v znení neskorších predpisov a o zmene a doplnení niektorých zákonov a v súlade s VZN č. 3/1994 o zásadách hospodárenia s majetkom mestskej časti Bratislava–Petržalka a s majetkom zvereným jej do správy hlavným mestom SR Bratislavou v úplnom znení
                                                    
v e r e j n ú     o b c h o d n ú    s ú ť a ž

o najvhodnejší návrh na uzatváranie zmluvy o nájme nehnuteľnosti garáže č. 2  na Rovniankovej ul.č. 16 v Bratislave 

za týchto súťažných podmienok:

I.	 Predmet súťaže
      
      Nájom nehnuteľnosti – garáž č. 2  na  Rovniankovej ul.č. 16 v Bratislave  na  5 rokov,    
    
 Názov predmetu obchodnej verejnej súťaže: 

 „Nájom garáže č. 2  na  Rovniankovej ul.č. 16 v Bratislave“
 
-	o výmere 19,73 m2 , zapísaný na LV  č. 1748,  parc. č. 1428/48  

      prenajímateľ:

      Mestská časť Bratislava – Petržalka
      Kutlíkova 17, 852 12 Bratislava
      v zastúpení: Doc. RNDr. Milan Ftáčnik, CSc. – starosta
      IČO: 603 201

II.	  Podmienky účasti uchádzača vo verejnej obchodnej súťaži

Súťaže sa môžu zúčastniť fyzické osoby, fyzické osoby - živnostníci a právnické osoby. Každý účastník súťaže pri podaní návrhu predloží  vyhlasovateľovi  do súťaže:

1.   fyzická osoba:
      -  preukáže trvalý pobyt na území mestskej časti Bratislava-Petržalka
      -  fotokópiu osvedčenia   o evidencii motorového vozidla, ktorého je vlastníkom
2.  fyzická osoba - živnostník:
	-  preukáže trvalý pobyt na území mestskej časti Bratislava-Petržalka
	-  výpis zo živnostenského registra ( nie starší ako jeden mesiac)
	-  fotokópiu osvedčenia o evidencii motorového vozidla, ktorého je vlastníkom   
3.   právnická osoba
	-  preukáže trvalý pobyt na území mestskej časti Bratislava-Petržalka
	-  výpis z obchodného registra ( nie starší ako jeden mesiac)
      - fotokópiu osvedčenia o evidencii motorového vozidla, ktorého je spoločnosť   vlastníkom
4.  písomný súhlas  uchádzača, že súhlasí so spracovávaním svojich osobných údajov  počas verejnej obchodnej súťaže v zmysle zákona č. 428/2002 Z.z. o ochrane osobných údajov.      

Vyhlasovateľ vylúči z obchodnej verejnej súťaže uchádzača, ktorý nesplnil vyššie       uvedené podmienky, nepredložil požadované doklady alebo ak zistil, že predložené doklady sú neplatné alebo nepravdivé.

III.	Obsah súťažných návrhov, miesto a termín podávania  
      
            Súťažný návrh záujemcu  musí obsahovať: 
a)	ponuku výšky nájomného za 1 m2     plochy  garáže za rok  (minimálna cena za prenájom  garáže : 35, 69 € m2 /rok  )
b)	doklady o splnení podmienok účasti v súťaži
c)	čestné prehlásenie, že navrhovateľ nemá vo vlastníctve  alebo v prenájme inú garáž na území mestskej časti Bratislava-Petržalka

Súťažné návrhy sú uchádzači povinní doručiť  v písomnej podobe na adresu: Mestská časť Bratislava–Petržalka, Kutlíkova 17, 852 12 Bratislava alebo osobne do podateľne Miestneho úradu mestskej časti Bratislava-Petržalka, najneskôr do 14. 05. 2009, do 12.00 hod. v zapečatenej obálke s výrazným označením  „Verejná obchodná súťaž - prenájom garáže č.  2  na  Rovniankovej ul.č. 16  v Bratislave  -  neotvárať !“ 

Vyhodnotenie predložených ponúk bude uskutočnené dňa 17. 05. 2010 o 14.00 hod.
Súťažné návrhy nemôžu uchádzači po podaní nijako meniť ani dopĺňať. Do dňa termínu otvárania obálok s ponukami ich však môžu vziať späť a podať inú ponuku s novým termínom podania.  Do súťaže nemožno zahrnúť návrhy, ktoré boli predložené po termíne určenom v týchto súťažných podmienkach ani návrhy , ktorých obsah nezodpovedá súťažným podmienkam. Takéto návrhy komisia odmietne. 

IV.	Ďalšie podmienky vyhlasovateľa

1.	Náklady spojené s účasťou vo verejnej obchodnej súťaži si hradí účastník sám.
2.	V prípade, že úspešný uchádzač odstúpi od podpísania nájomnej zmluvy s vyhlasovateľom súťaže, resp. v určenom termíne nepodpíše nájomnú zmluvu, vyhlasovateľ môže uzavrieť zmluvu s uchádzačom, ktorý sa pri vyhodnotení právoplatne predložených ponúk umiestnil ako ďalší v poradí.
3.	Nájomná zmluva bude uzavretá na dobu určitú na 5 rokov. Nájomné bude splatné mesačne.   
4.	Vyhlasovateľ si vyhradzuje právo odmietnuť všetky predložené návrhy, alebo zrušiť vyhlásenú súťaž / § 287 ods. 2, Obch. zák. / a to aj bez uvedenia dôvodu odmietnutia.
5.	V súlade s §  284 Obchodného zákonníka bude do súťaže zahrnutý len ten návrh, ktorého obsah zodpovedá uverejneným podmienka súťaže.
6.	Garáž môže byť užívaná len na parkovanie osobného motorového vozidla. 

      V.   Termíny obhliadky objektu

Termín obhliadky si môžu uchádzači dohodnúť telefonicky s poverenou osobou             vyhlasovateľa p. Ivetou Podhradskou, č. tel. 02-68286868, najneskôr do troch dní po           nahlásení záujmu. Bližšie informácie  na adrese  iveta.podhradska@petrzalka.sk

     VI.   Kritéria hodnotenia súťažných návrhov
             
Vyhlasovateľ pri vyhodnocovaní predložených ponúk bude hodnotiť jediné kritérium:

- najvyššiu  cenu  za nájom garáže na m2 /rok. 
      
Každý predložený návrh hodnotia členovia komisie samostatne s vyhodnotením kritéria.  Prijatý predložený návrh hodnotí každý člen komisie individuálne. Poradie uchádzačov určuje ponúknutá  - najvyššia  cena  za nájom garáže na m2 /rok. 

     VII. Vyhlásenie výsledkov súťaže, lehota na uzavretie nájomnej zmluvy

Výsledky súťaže budú zverejnené najneskôr 20. 05. 2010 na internetovej stránke  www.petrzalka.sk a na úradnej tabuly Miestneho  úradu  mestskej časti Bratislava – Petržalka. Vyhodnotenie verejnej obchodnej súťaže bude písomne oznámené všetkým uchádzačom  v termíne do 15 dní od vyhodnotenia súťaže. S uchádzačom, ktorý podal víťazný návrh,  bude uzavretá nájomná zmluva v lehote 15 dní odo dňa  ich zverejnenia.  

                             

                                                                                 Milan Ftáčnik
                                                                                  starosta